রামচন্দ্র দত্ত
রামচন্দ্র দত্ত (৩০ অক্টোবর ১৮৫১ — ১৭ জানুয়ারি ১৮৯৯) ছিলেন শ্রীরামকৃষ্ণ পরমহংসদেবের পরম ভক্ত, গৃহী সন্ন্যাসী ও লেখক।  তিনি ভারতীয় হিন্দু সন্ন্যাসী, দার্শনিক, লেখক, সংগীতজ্ঞ এবং সমাজ সংস্কারক  স্বামী বিবেকানন্দর আত্মীয় ছিলেন । স্নাতক হওয়ার পর সরকারী চাকরি নেন ও রসায়ন গবেষণায় নিযুক্ত ছিলেন। তিনি দেশজ ওষধিগাছপালার নির্যাস হতে রক্ত আমাশয়ের প্রতিষেধক আবিষ্কার করেন এবং "আধুনিক বিজ্ঞান"-এর প্রসারে কাজ করেন। রামচন্দ্রশ্রীরামকৃষ্ণ পরমহংসদেবের শিষ্য হন এবং নরেন্দ্রনাথ দত্তকে তিনি দক্ষিণেশ্বরে নিয়ে যান এবং রামকৃষ্ণের সাথে সাক্ষাত করাতে উদ্দমী হন। তিনি ১৮৯৯ খ্রিস্টাব্দের ১৭ ই জানুয়ারি হৃদরোগে ও দীর্ঘস্থায়ী হাঁপানির কারণে মারা যান।